

 **ตัวอย่างประกาศจ่ายเงินทุนสนับสนุนเพื่อสนับสนุนให้มีงานวิจัย**

**(ร่าง) ประกาศมหาวิทยาลัยมหิดล/ชื่อส่วนงาน....................................**

**เรื่อง ทุนสนับสนุน ......................................................**

**ประจำปีงบประมาณ ๒๕....** *(กรณีใช้เฉพาะปีงบประมาณ)*

**/ พ.ศ. ๒๕....** *(กรณีใช้ตลอดไปจนกว่าจะมีการแก้ไข)*

…………………………………………………..

โดยที่มหาวิทยาลัยมหิดลมีนโยบายสนับสนุนความร่วมมือกับมหาวิทยาลัยคู่ความร่วมมือ
ทางยุทธศาสตร์ (Strategic Partner) จึงลงนามข้อตกลงความร่วมมือกับมหาวิทยาลัย....... มีระยะเวลาตั้งแต่ปี พ.ศ. ............... ซึ่งมีวัตถุประสงค์ในการ Co-funding ฝ่ายละเป็นจำนวน ................ ต่อโครงการ เพื่อให้เกิดการแลกเปลี่ยนงานวิจัยตลอดจนมีโอกาสพัฒนาในการดำเนินงานวิจัยร่วมกันอย่างต่อเนื่องและเพิ่มขึ้นอีกทั้งเป็นการสร้างศักยภาพให้บุคลากรมหาวิทยาลัยมหิดล ทำความร่วมมือด้านการวิจัยและการศึกษาในระดับนานาชาติ และเพื่อส่งเสริมและสนับสนุนให้เกิดความร่วมมือแบบยั่งยืน

อาศัยอำนาจตามความในข้อ ๒๒.๗ และ ข้อ ๒๓ ของประกาศมหาวิทยาลัยมหิดล เรื่อง หลักเกณฑ์และวิธีการรับเงินการเก็บรักษาเงิน การเบิกเงิน การจ่ายเงิน และการควบคุมดูแลการจ่ายเงิน พ.ศ. ๒๕๕๑ และ
ที่แก้ไขเพิ่มเติม ซึ่งออกตามความในข้อ ๓๘ ของข้อบังคับมหาวิทยาลัยมหิดล ว่าด้วยการบริหารงบประมาณ และการเงิน พ.ศ. ๒๕๕๑ และที่แก้ไขเพิ่มเติม (ปกติการให้ทุนสนับสนุนไม่จำต้องผ่านการพิจารณาหรือความเห็นชอบของคณะกรรมการชุดใด อย่างไรก็ดีหากประสงค์อ้างถึงมติที่ประชุมของคณะกรรมการสามารถกำหนดได้โดยใช้ข้อความดังนี้) ประกอบกับมติที่ประชุมคณะกรรมการบริหาร มหาวิทยาลัยมหิดล/คณะกรรมการประจำ......
ครั้งที่ .../... เมื่อวันที่ ... ... พ.ศ. .... อธิการบดี/คณบดี/ผู้อำนวยการ...จึงออกประกาศไว้ดังต่อไปนี้

ข้อ ๑ ในประกาศนี้

 “มหาวิทยาลัย” หมายความว่า มหาวิทยาลัยมหิดล

 “ทุน” หมายความว่า ทุนสนับสนุน .....................

 “คณะกรรมการ” หมายความว่า คณะกรรมการ (ชื่อคณะกรรมการที่พิจารณาให้ทุน )

 “ผู้ร่วมวิจัยชาวต่างประเทศ” หมายความว่า บุคลากรสังกัด ................ ตำแหน่งอาจารย์ นักวิจัย หรือผู้เชี่ยวชาญที่มีคุณสมบัติเทียบได้กับอาจารย์หรือนักวิจัย

 “โครงการ” หมายความว่า โครงการวิจัยที่มีการดำเนินงานวิจัยระหว่างบุคลากรสังกัดมหาวิทยาลัยมหิดลและผู้ร่วมวิจัยชาวต่างประเทศ

ข้อ ๒ การจัดสรรทุน

 มหาวิทยาลัยจะสนับสนุนเงินทุนจากเงินรายได้มหาวิทยาลัย จำนวน ๒ ทุน ทุนละ ๒๕๐,๐๐๐ บาทต่อ ๑ โครงการ โดยมีระยะเวลาสนับสนุนทุนไม่เกิน ๑ ปี นับจากวันที่ลงนามในสัญญารับทุน ในลักษณะเหมาจ่าย ครอบคลุมหมวดค่าใช้จ่ายที่ทำให้โครงการสามารถดำเนินการตามวัตถุประสงค์ อาทิ
ค่าใช้สอย ค่าครุภัณฑ์ ค่าวัสดุวิจัย ค่าวัสดุสำนักงาน และค่าจ้างเหมาบริการ แต่ไม่สนับสนุนค่าตอบแทน

ข้อ ๓ คุณสมบัติของผู้ขอรับทุน

 เป็นข้าราชการ พนักงานมหาวิทยาลัย หรือลูกจ้างมหาวิทยาลัย ที่มีตำแหน่ง อาจารย์ นักวิจัย นักปฏิบัติการวิจัย ผู้เชี่ยวชาญ ผู้เชี่ยวชาญพิเศษ ที่ปฏิบัติงานด้านวิจัยในมหาวิทยาลัย ที่มีการจ้างงานแบบเต็มเวลา

ข้อ ๔ คุณสมบัติของโครงการที่ขอรับทุน

 ๔.๑ เป็นโครงการวิจัยที่มีการดำเนินงานร่วมกันกับผู้ร่วมวิจัยชาวต่างประเทศ

 ๔.๒ ระบุรายชื่อผู้ร่วมวิจัยชาวต่างประเทศ

 ๔.๓ มีรายละเอียดของโครงการ วัตถุประสงค์ แผนการดำเนินงาน ระยะเวลาดำเนินการ ประมาณการค่าใช้จ่ายการดำเนินโครงการ

ข้อ ๕เอกสารประกอบการขอรับทุน

 ๕.๑ หนังสือเสนอชื่อผู้สมัครขอรับทุนจากส่วนงานต้นสังกัดของผู้ขอรับทุนที่ลงนาม
โดยคณบดี หรือ ผู้อำนวยการ หรือผู้มีอำนาจที่ได้รับมอบหมาย

 ๕.๒ ผู้รับทุนจะต้องยื่นแบบฟอร์มสมัครขอรับทุน ........................โดยสามารถดาวน์โหลดแบบฟอร์มได้ที่เว็บไซต์.......................................................

 ๕.๓ ประวัติย่อ (Curriculum Vitae) ของผู้ขอสมัครรับทุนและผู้ร่วมวิจัยชาวต่างประเทศ คนละ ๑ ฉบับ

 ๕.๔ สำเนาคำสั่งบรรจุและแต่งตั้งการเป็นข้าราชการ พนักงานมหาวิทยาลัย หรือลูกจ้างของมหาวิทยาลัยมหิดล โดยมีระยะเวลาสัญญาการจ้างงานไม่น้อยกว่า ๑ ปี

 ๕.๔ โครงการวิจัยที่มีการทดลองในมนุษย์ หรือการใช้สัตว์ทดลอง หรือจุลินทรีย์ (microorganisms) ขอให้ยื่นหนังสือรับรอง หรือหนังสือยืนยันการยื่นขอการรับรองจากคณะกรรมการระดับส่วนงาน หรือระดับมหาวิทยาลัย หากการขอคำรับรองดังกล่าวไม่แล้วเสร็จในขณะที่สมัครขอรับทุนให้ยื่นเอกสารเพิ่มเติมก่อนเริ่มดำเนินการโครงการ

ข้อ ๖ กำหนดระยะเวลาและขั้นตอนการเสนอขอรับทุน

 ๖.๑ สามารถสมัครขอรับทุนได้ตั้งแต่วันที่มีประกาศของมหาวิทยาลัยและ**หมดเขต
การขอรับทุนภายในวันที่ .............................................**

 ๖.๒ ผู้สมัครขอรับทุนกรอกแบบฟอร์มสมัครขอรับทุน .................................... โดยใช้ฉบับเดียวกันกับผู้ร่วมวิจัยชาวต่างประเทศในการเสนอขอรับทุน

 ๖.๓ ผู้สมัครขอรับทุนจัดส่งเอกสารตามข้อ ๕ ผ่านส่วนงานต้นสังกัดมายังกอง..........

ข้อ ๗ หลักเกณฑ์การพิจารณาคัดเลือก

 ๗.๑ กอง................. สำนักงานอธิการบดี พิจารณากลั่นกรองและตรวจสอบเอกสารประกอบการสมัคร ก่อนเสนอคณะกรรมการเพื่อพิจารณาคัดเลือกและเสนออธิการบดีเพื่ออนุมัติให้ทุน

 ๗.๒ คณะกรรมการจะพิจารณาคัดเลือกผู้ได้รับทุนจากคุณสมบัติตามข้อ ๓ และโครงการตามข้อ ๔ จากแบบฟอร์มสมัครขอรับทุน ........................... ที่ครบถ้วนสมบูรณ์ และประกาศผลผู้ได้รับทุนทราบภายใน.................................. โดยแจ้งเป็นหนังสือไปยังผู้ขอรับทุนผ่านส่วนงานต้นสังกัด และ
ทางเว็บไซต์ของกอง..........................

ข้อ ๘ เงื่อนไขการรับทุน

 ๘.๑ ผู้รับทุนต้องทำสัญญารับทุน ตามแบบที่มหาวิทยาลัยกำหนด จำนวน ๓ ชุด พร้อมติดอากรแสตมป์ ชุดละ ๑ บาท

 ๘.๒ ผู้รับทุนและผู้ร่วมวิจัยชาวต่างประเทศต้องยึดถือและปฏิบัติตามข้อกำหนด

 ๘.๓ ผู้รับทุนจะต้องผลิตผลงานวิจัยในระหว่างการรับทุน อย่างใดอย่างหนึ่ง ดังนี้

 (๑) ผลงานวิจัยได้รับการตีพิมพ์ในวารสารวิชาการที่อยู่ในฐานข้อมูลชั้นนำระดับนานาชาติ ได้แก่ Scopus หรือ Web of Science และเป็นวารสารที่มีอันดับสูงสุด (Q1) **หรือ**

 (๒) ผลผลิตอื่น ๆ เช่น manuscript นวัตกรรม หรืออื่น ๆ ให้อยู่ในดุลพินิจของคณะกรรมการพิจารณาเป็นรายกรณี และผลการพิจารณาให้ถือเป็นที่สุด

 ๘.๔ ผู้รับทุนต้องส่งรายงานความก้าวหน้าโครงการเมื่อครบกำหนดระยะเวลา ๖ เดือน
นับแต่วันที่เริ่มต้นโครงการ

 ๘.๕ ผู้รับทุนต้องส่งรายงานฉบับสมบูรณ์ภายใน ........เดือน หลังจากดำเนินโครงการ
เสร็จสิ้นแล้ว

 ๘.๖ หากผู้รับทุนประสงค์สละสิทธิ์การรับทุน จะต้องแจ้งให้มหาวิทยาลัยทราบล่วงหน้าเป็นลายลักษณ์อักษร และหากได้รับเงินทุนจากมหาวิทยาลัยแล้ว จะต้องคืนเงินทุนที่ได้รับให้แก่มหาวิทยาลัยทั้งหมดโดยทันที

 ๘.๗ ให้ส่วนงานกำกับและดูแลผู้รับทุนภายใต้สังกัดดำเนินงานตามที่ได้รับทุนนี้ให้มี
ความเรียบร้อย เกิดประสิทธิผล และบรรลุวัตถุประสงค์ของการให้ทุน

๘.๘ หากผู้รับทุนไม่อาจดำเนินการให้แล้วเสร็จตามกำหนดระยะเวลาเสร็จสิ้นโครงการ
ให้ผู้รับทุนทำหนังสือโดยเสนอผ่านหัวหน้าส่วนงานต้นสังกัดชี้แจงเหตุผลมายังกอง.............เสนอพิจารณาก่อนครบกำหนดระยะเวลาเสร็จสิ้นโครงการ

 ในกรณีที่ผู้รับทุนไม่อาจดำเนินการให้แล้วเสร็จไม่ว่ากรณีใด ๆ ผู้รับทุนจะต้องรับผิดชอบคืนเงินที่ได้รับไปทั้งหมดให้แก่มหาวิทยาลัย ภายในระยะเวลา .... วัน นับถัดจากวันที่ได้รับหนังสือแจ้งจากมหาวิทยาลัย ทั้งนี้ ให้ส่วนงานนำเงินทุนที่ยังไม่ได้จ่ายให้ผู้รับทุนคืนแก่มหาวิทยาลัยด้วย

 กรณีที่ผู้รับทุนไม่ชำระเงินหรือชำระไม่ครบถ้วนตามที่มหาวิทยาลัยกำหนด ผู้รับทุนต้องชำระดอกเบี้ยผิดนัดในอัตราร้อยละ ... ต่อปีของเงินที่ค้างชำระ

 ๘.๙ มหาวิทยาลัยจะระงับการให้ทุน กรณีโครงการไม่ปฏิบัติตามที่มหาวิทยาลัยกำหนด หรือผลงานไม่เป็นไปตามที่กำหนด

ข้อ ๙ วิธีการเบิกจ่ายเงินทุน

 ๙.๑ หัวหน้าส่วนงานต้นสังกัดผู้ได้รับทุนทำหนังสือขออนุมัติเบิกจ่ายเงินทุน ลงนามโดยคณบดี หรือ ผู้อำนวยการ หรือ ผู้มีอำนาจ ที่ได้รับมอบหมาย มายังกอง........... สำนักงานอธิการบดี พร้อมแนบสัญญารับทุน.....................................จำนวน ๓ ฉบับ และสำเนาประกาศผู้ได้รับทุนจำนวน ๑ ฉบับ เพื่อทำสัญญาและขอเบิกจ่าย

 ๙.๒ มหาวิทยาลัยจะเบิกจ่ายเงินทุนสนับสนุนทั้งหมดในลักษณะเหมาจ่ายทุนละ ...... บาท ไปยังส่วนงานต้นสังกัด เมื่อได้มีการจัดทำสัญญารับทุนเรียบร้อยแล้ว เพื่อมอบหมายให้ส่วนงานต้นสังกัดดำเนินการเบิกจ่ายต่อไป

 ทั้งนี้ ส่วนงานจะต้องดำเนินการจัดเก็บเอกสารที่เกี่ยวข้องกับการเบิกจ่ายทุนไว้เป็นหลักฐาน เพื่อมหาวิทยาลัยและหน่วยงานอื่น ๆ ที่เกี่ยวข้อง สามารถตรวจสอบได้

ข้อ ๑๐ ลิขสิทธิ์ หรือสิทธิบัตรที่เกิดขึ้นจากการได้รับทุน รวมทั้งผลประโยชน์ ซึ่งเกิดจากการนำเอาผลการวิจัยไปใช้เชิงพาณิชย์ให้เป็นไปตามที่มหาวิทยาลัยกำหนด

ข้อ ๑๑ การเบิกจ่ายเงินทุนตามประกาศนี้ ให้เบิกจ่ายจากเงินรายได้มหาวิทยาลัยตามข้อบังคับมหาวิทยาลัยมหิดล ว่าด้วยการบริการงานงบประมาณและการเงิน พ.ศ. ๒๕๕๑ และที่แก้ไขเพิ่มเติม

ข้อ ๑๒ กรณีที่มีปัญหาเกี่ยวกับการปฏิบัติตามประกาศนี้ ให้อธิการบดีเป็นผู้มีอำนาจวินิจฉัย
สั่งการ และถือเป็นที่สุด

ทั้งนี้ ตั้งแต่ปีงบประมาณ .... เป็นต้นไป/ ตั้งแต่บัดนี้เป็นต้นไป/ ตั้งแต่วันที่ ..... ........... พ.ศ. .... เป็นต้นไป

ประกาศ ณ วันที่ ... ... พ.ศ. ....

(..........................................................................)

อธิการบดีมหาวิทยาลัยมหิดล
คณบดีคณะ/วิทยาลัย...

ผู้อำนวยการสถาบัน/ศูนย์....